b'\n_START_ARTICLE_\nLebdeska\n_START_PARAGRAPH_\nLebdeska, skovanka iz "lebde\xc4\x8da deska", ali tudi flyboard je priprava, ki deluje podobno, kot vodni raketni nahrbtnik. Sestavljena je iz posebne deske, na katero so vpeti lebdeskarski \xc4\x8devlji. Lebdeska je povezana z dolgo tla\xc4\x8dno cevjo na vodni skuter ali drugo \xc4\x8drpalko, ki potiska vodo skozi \xc5\xa1obe na lebdeski in ustvarja potisk, s katerim se lahko lebdeskar po\xc5\xbeene do 15m visko v zrak in se z glavo naprej potaplja v vodo._NEWLINE_Za uporabo je potrebna seznanitev z nekaterimi pravili uporabe, potreben je re\xc5\xa1ilni jopi\xc4\x8d in priporo\xc4\x8dljiva \xc4\x8delada, Tudi sama lebdeska je plovna.\n_START_SECTION_\nZgodovina\n_START_PARAGRAPH_\nLebdesko je izumil leta 2011 Francoz, Franky Zapata. Skozi niz preizkusov je izpopolnjeval zasnovo priprave, ki bi omogo\xc4\x8dala izplutje iz vode in uravnote\xc5\xbeenost v zraku, kar je patentiral tudi na francoskem  Institut national de la propri\xc3\xa9t\xc3\xa9 industrielle (INPI). _NEWLINE_Izdelek je bil prvi\xc4\x8d predstavljen na Svetovnem prvenstvu vodnih skuterjev na Kitajskem leta 2012 in zanimanje za ta adrenalinski \xc5\xa1port se je hitro raz\xc5\xa1irilo po vsem svetu._NEWLINE_Tako je prvo Svetovno prvenstvo v lebdeskanju potekalo v Dohi, Katar, oktobra 2012, naslednje leto novembra 2013 in decembra 2014, kjer je \xc5\xbee bilo razdeljeno v kategorije mo\xc5\xa1ki, \xc5\xbeenske in veterani.'